Germania e prima țară din UE care introduce cocktailul de anticorpi, folosit și de Trump, în tratamentul anti-COVID.
Germania introduce cocktailul de anticorpi în tratamentul anti-COVID. Ministerul Sănătăţii distribuie 200.000 de doze către spitale. Donald Trump a folosit terapia cu anticorpi în octombrie.
Tratamentul pe care l-a luat Trump ca să se vindece de COVID-19 ajunge şi în Europa. Germania este prima ţară care începe să utilizeze cocktailul de anticorpi pe care l-a luat fostul preşedinte american.Berlinul a cumpărat 200.000 de doze, la prețul de 2.000 de euro bucata. Cocktailul va fi administrat pacienților din spitalele universitare, începând de săptămâna viitoare. Ministrul german al sănătății nu a precizat care este firma producătoare.Anul trecut, Donald Trump s-a tratat cu un astfel de cocktail de la compania de biotehnologie Regeneron. Pe atunci, substanţa minune nu primise încă aprobările necesare. Medicamentul are un dublu rol: ameliorează simptomele și micșorează încărcătura virală a pacientului.